pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธ.ก.ส ขานรับนโยบายรัฐบาลแก้หนี้ภาคครัวเรือน ช่วยเหลือเกษตรกร เดินหน้าโครงการชำระดีมีคืน-ลดดอกเบี้ย
วันพุธที่ 22 มิถุนายน 2565
ธ.ก.ส ขานรับนโยบายรัฐบาลแก้หนี้ภาคครัวเรือน  ช่วยเหลือเกษตรกร เดินหน้าโครงการชําระดีมีคืน-ลดดอกเบี้ย
ธ.ก.ส ขานรับนโยบายรัฐบาลแก้หนี้ภาคครัวเรือน  ช่วยเหลือเกษตรกร เดินหน้าโครงการชําระดีมีคืน-ลดดอกเบี้ย
วันนี้ (22 มิถุนายน 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบายของรัฐบาลและข้อสั่งการของพลเอก ประยุทธ์ จันทร์โอชา นายกรัฐมนตรี กําหนดให้ "ปี 2565 เป็นปีแห่งการแก้หนี้ภาคครัวเรือน” รวมทั้งกําหนดประเด็นต่างๆ ในการแก้ปัญหา โดยหน่วยงานต่าง ๆ ได้นํานโยบายไปปฎิบัติเกิดผลเป็นรูปธรรมผ่านโครงการ และมาตรการต่าง ๆ ส่งผลให้ประชาชนได้รับการช่วยเหลือ ช่วยบรรเทาความเดือดร้อน คลายความกังวล และมีคุณภาพชีวิตที่ดีขึ้น
นางสาวรัชดาฯ กล่าวว่า ธนาคารเพื่อการเกษตรและสหกรณ์ (ธ.ก.ส. ) เป็นอีกสถาบันการเงินของรัฐที่เดินหน้าขับเคลื่อนมาตรการแก้ไขปัญหาหนี้สินภาคครัวเรือน ซึ่งได้จัดตั้งคณะกรรมการบริหารหนี้ในระดับจังหวัดและสาขา เพื่อเข้าไปดูแลลูกค้าอย่างต่อเนื่อง พร้อมจัดโครงการชําระดีมีคืน โดยคืนดอกเบี้ยร้อยละ 20 ของดอกเบี้ยที่ชําระจริง วงเงินรวม 2,000 ล้านบาท และโครงการลดดอกเบี้ยแก้หนี้ภาคครัวเรือน ปีบัญชี 2565 เพื่อช่วยเหลือลูกค้าที่มีหนี้สินเป็นภาระหนักโดยลดดอกเบี้ยสูงสุดไม่เกินร้อยละ 50 เพื่อเสริมสภาพคล่องในการใช้จ่ายให้กับผู้ที่ได้รับผลกระทบจากภาวะเศรษฐกิจและ COVID-19
สําหรับปีบัญชี 2565 โครงการฯมุ่งเน้นเกษตรกร บุคคล กลุ่มบุคคล กลุ่มเกษตรกร สหกรณ์ นิติบุคคล รวมถึงกองทุนหมู่บ้านและชุมชนเมือง ซึ่งเป็นลูกค้าที่สามารถชําระต้นเงินหรือดอกเบี้ยได้ปกติหรือมีหนี้ค้างชําระ ไม่เกิน 3 เดือน ที่มีหนี้คงเหลือ ณ วันที่ 30 เมษายน 2565 (ยกเว้นหนี้เงินกู้โครงการที่ได้รับชดเชยดอกเบี้ยตามนโยบายรัฐบาล) ให้มีแรงจูงใจในการชําระหนี้ตามกําหนดเวลา โดยธนาคารจะคืนดอกเบี้ยเข้าบัญชีเงินฝากลูกค้าโดยตรงในวันถัดไป วงเงินรวม 2,000 ล้านบาท สําหรับเกษตรกรบุคคล รับดอกเบี้ยคืน อัตราร้อยละ 20 ของดอกเบี้ยที่ชําระจริง ไม่เกินรายละ 1,000 บาท และกลุ่มเกษตรกร นิติบุคคล กองทุนหมู่บ้านและชุมชนเมือง รับดอกเบี้ยคืน อัตราร้อยละ 10 ของดอกเบี้ยที่ชําระจริง สะสมไม่เกิน 3,000 บาท และกรณีกลุ่มเกษตรกร สหกรณ์ สะสมรายละไม่เกิน 10,000 บาท
ส่วนโครงการลดดอกเบี้ยแก้หนี้ภาคครัวเรือน มุ่งเน้นให้เกษตรกรและบุคคล กลุ่มบุคคล กลุ่มเกษตรกร สหกรณ์ นิติบุคคล รวมถึงกองทุนหมู่บ้านและชุมชนเมือง ที่เป็นหนี้ด้อยคุณภาพ (Non - Performing Loan - NPL) หรือหนี้ปรับปรุงโครงสร้างหนี้ที่มีสถานะรับรู้รายได้ดอกเบี้ยค้างรับเกณฑ์เงินสด ณ วันที่ 31 มีนาคม 2565 หรือลูกหนี้ที่ออกจากโครงการพักชําระหนี้โครงการต่าง ๆ ของรัฐบาลที่ครบกําหนด โดยมีอัตราในการลดดอกเบี้ย ได้แก่ 1) ลดดอกเบี้ยไม่เกินร้อยละ 50 ของดอกเบี้ยค้างชําระทั้งหมด เมื่อชําระหนี้เสร็จสิ้นเป็นรายสัญญา 2) กรณีชําระดอกเบี้ยได้เสร็จสิ้น ลดดอกเบี้ยร้อยละ 30 ของดอกเบี้ยที่ชําระจริง 3) กรณีชําระดอกเบี้ยบางส่วน ลดดอกเบี้ยร้อยละ 20 ของดอกเบี้ยที่ชําระจริง สําหรับเกษตรกรและบุคคล ในกรณีที่เป็นลูกหนี้กลุ่มบุคคล กลุ่มเกษตรกร สหกรณ์ นิติบุคคล รวมถึงกองทุนหมู่บ้านและชุมชนเมือง ลดดอกเบี้ยร้อยละ 10 ของดอกเบี้ยที่ชําระจริง
ทั้งนี้ ลูกค้าสามารถตรวจสอบสิทธิ์ในการเข้าร่วมโครงการฯ ได้ที่ ธ.ก.ส. ทุกสาขาทั่วประเทศ หรือ สอบถามข้อมูลเกี่ยวกับโครงการเพิ่มเติมได้ที่ Call Center 02 555 0555 ทั้งนี้ ระยะเวลาเข้าร่วมโครงการฯ ตั้งแต่บัดนี้ จนถึงวันที่ 31 มีนาคม 2566
.............................
รัฐบาลไทย-ข่าวทำเนียบรัฐบาล-รองนายกฯ วิษณุฯ ร่วมเวที United Nations Global Compact Leaders Summit ย้ำพร้อมสนับสนุนการส่งเสริมสิทธิมนุษยชนในการดำเนินธุรกิจ และเดินหน้าร่วมมือกับ UNGC
วันพุธที่ 16 มิถุนายน 2564
รองนายกฯ วิษณุฯ ร่วมเวที United Nations Global Compact Leaders Summit ย้ําพร้อมสนับสนุนการส่งเสริมสิทธิมนุษยชนในการดําเนินธุรกิจ และเดินหน้าร่วมมือกับ UNGC
รองนายกฯ วิษณุฯ ร่วมเวที United Nations Global Compact Leaders Summit ย้ําพร้อมสนับสนุนการส่งเสริมสิทธิมนุษยชนในการดําเนินธุรกิจ และเดินหน้าร่วมมือกับ UNGC
วันนี้ (16 มิถุนายน 2564) เวลา 14.30 น. (หรือ 03.30 น. เวลาท้องถิ่น นครนิวยอร์ค) ณ สํานักงานใหญ่ องค์การสหประชาชาติ นครนิวยอร์ค สหรัฐอเมริกา นายวิษณุ เครืองาม รองนายกรัฐมนตรี เป็นผู้แทนรัฐบาลไทยร่วมกล่าวปาฐกถาในการเปิดประชุม United Nations Global Compact Leaders Summit ภายใต้หัวข้อ “Commemoration of the tenth Anniversary of the UN Guiding Principles on Business and Human Rights” ผ่านระบบการประชุมทางไกล โดยสรุปสาระสําคัญ ดังนี้
รองนายกรัฐมนตรียินดีที่ได้ร่วมการประชุมครั้งนี้ ซึ่งนับเป็นโอกาสสําคัญในการเฉลิมฉลองวาระครบรอบ 10 ปี ของการยอมรับหลักการของสหประชาชาติว่าด้วยธุรกิจและสิทธิมนุษยชน (UNGPs) ซึ่งตลอดระยะเวลาหลายปีที่ผ่านมา ได้เห็นความสําเร็จที่เกิดขึ้นในหลายประการ ในส่วนประเด็นเรื่องธุรกิจและสิทธิมนุษยชนถือเป็นวาระแห่งชาติที่ไทยให้ความสําคัญ ไทยมุ่งมั่นที่จะส่งเสริมสิทธิมนุษยชนในการดําเนินธุรกิจต่อไปตามแนวทางของ UNGPs หลักการในการดําเนินธุรกิจอย่างมีความรับผิดชอบ (RBC) และเป้าหมายการพัฒนาที่ยั่งยืน (SDGs) โดยไทยเป็นประเทศแรกในเอเชียที่มีแผนปฏิบัติการระดับชาติ 4 ปี ว่าด้วยธุรกิจและสิทธิมนุษยชน (NAP) ซึ่งได้รับการสนับสนุนอย่างเข้มแข็งจากทุกภาคส่วน
รองนายกรัฐมนตรีกล่าวถึงความก้าวหน้าในการดําเนินการตามแผนปฏิบัติการ NAP และ UNGP ว่า ในปัจจุบันมีการลดหย่อนภาษีให้กับบริษัทที่ว่าจ้างผู้ต้องขังที่เคยถูกจองจํา เพื่อป้องกันการกระทําผิดซ้ําและส่งเสริมการกลับคืนสู่สังคม นอกจากนี้ ธนาคารพาณิชย์ทั้ง 15 แห่งและธนาคารแห่งประเทศไทยได้ลงนามในบันทึกความเข้าใจว่าด้วยแนวทางการธนาคารที่ยั่งยืน-ด้านการให้สินเชื่ออย่างมีความรับผิดชอบ (Sustainable Banking Guidelines-Responsible Lending) เพื่อยืนยันว่าการดําเนินงานของธนาคารทั้งหมดจะต้องดําเนินการตามหลักธรรมาภิบาลและความรับผิดชอบต่อสังคมและสิ่งแวดล้อม
รองนายกรัฐมนตรีเน้นย้ําว่า ไทยตระหนักถึงการจัดตั้งกลไกที่มีประสิทธิภาพในการตรวจสอบการดําเนินธุรกิจที่อยู่บนฐานของสิทธิมนุษยชน และจะต้องทําให้แน่ใจว่าธุรกิจต่าง ๆ เคารพและส่งเสริมสิทธิมนุษยชนในช่วงฟื้นตัวจากการแพร่ระบาดของ COVID-19 รวมทั้งบรรเทาผลกระทบจาก COVID – 19 นี้
ในช่วงท้าย รองนายกรัฐมนตรีกล่าวว่ารู้สึกยินดีที่ได้เห็นการแลกเปลี่ยนมุมมองและแนวปฏิบัติในการดําเนินการของ UNGPs และขอสนับสนุนการมีส่วนร่วมกับ UNGC ด้วยแนวทางที่หลากหลาย เช่น การเรียนรู้หลักสูตรธุรกิจกับสิทธิมนุษยชนรูปแบบใหม่ทางออนไลน์ ซึ่งจะช่วยในการดําเนินงานของ UNGPs พร้อมได้ยืนยันว่าไทยพร้อมทํางานร่วมกับสหประชาชาติ Global Compact และพันธมิตรเพื่อความก้าวหน้าทางธุรกิจและสิทธิมนุษยชนต่อไป
รัฐบาลไทย-ข่าวทำเนียบรัฐบาล-บีโอไอเผยผลจัดงานซับคอน ไทยแลนด์ 2022 มูลค่าทะลุกว่า 7 พันล้านบาท รับเศรษฐกิจฟื้นตัว
วันศุกร์ที่ 27 พฤษภาคม 2565
บีโอไอเผยผลจัดงานซับคอน ไทยแลนด์ 2022 มูลค่าทะลุกว่า 7 พันล้านบาท รับเศรษฐกิจฟื้นตัว
บีโอไอเผยผลจัดงานซับคอน ไทยแลนด์ 2022 มูลค่าทะลุกว่า 7 พันล้านบาท รับเศรษฐกิจฟื้นตัว
บีโอไอเผยผลจัดงานซับคอน ไทยแลนด์ 2022 มูลค่าทะลุกว่า 7 พันล้านบาท รับเศรษฐกิจฟื้นตัว
บีโอไอ สรุปผลจัดงานซับคอน ไทยแลนด์ 2022 ตลอดเวลา 4 วันมีการจับคู่ธุรกิจ 1,982 คู่ สร้างมูลค่าซื้อขายที่จะเกิดขึ้นในอนาคตมูลค่า 7,222 ล้านบาท มีผู้สนใจเข้าร่วมงาน 30,016 ราย ดันไทยเป็นศูนย์กลางอุตสาหกรรมรองรับเศรษฐกิจฟื้นตัว
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ) เปิดเผยถึงผลการจัดงาน “ซับคอน ไทยแลนด์ 2022” ครั้งที่ 16 ระหว่างวันที่ 18 – 21 พฤษภาคม 2565 ณ ศูนย์นิทรรศการและการประชุมไบเทค บางนา กรุงเทพฯ โดยจัดงานผ่านรูปแบบไฮบริด เอ็กซ์ซิบิชั่น ว่าการจัดงานตลอดระยะเวลา 4 วัน เกิดการเจรจาจับคู่ธุรกิจเกินเป้าหมาย จํานวน 1,982 คู่ คิดเป็นมูลค่าการซื้อขายที่จะเกิดขึ้นในอนาคตมูลค่า 7,222 ล้านบาท
“ความสําเร็จของการจัดงานในครั้งนี้ เกิดจากการประสานงานระหว่างภาครัฐและเอกชน เปิดตัวงานอย่างยิ่งใหญ่สมการรอคอย เพื่อส่งเสริมการผลิตของผู้ผลิตชิ้นส่วน การเป็นศูนย์กลางการจัดซื้อชิ้นส่วนอุตสาหกรรม และสร้างโอกาสการต่อยอดธุรกิจระหว่างผู้ประกอบการไทยกับบริษัทผู้ซื้อจากทั่วโลก ซึ่งการจัดงานในครั้งนี้มีบริษัทเอกชน ทั้งไทยและต่างประเทศร่วมออกงานแสดงชิ้นส่วนอุตสาหกรรม 250 บูธ จาก 150 บริษัท และมีผู้เข้าร่วมงานจํานวน 30,016 ราย”
นอกจากนี้ เพื่อผลักดันการเชื่อมโยงในประเทศให้เพิ่มมากขึ้นในแหล่งอุตสาหกรรมหลัก บีโอไอจึงได้เตรียมจัดงาน ซับคอนไทยแลนด์ อีอีซี ครั้งแรกในพื้นที่อีอีซี เพื่อผลักดันให้ไทยเป็นศูนย์กลางอุตสาหกรรมดิจิทัลและศูนย์กลางเมืองอัจฉริยะ โดยงานจะจัดขึ้นระหว่างวันที่ 24 – 26 สิงหาคม 2565 ณ ศูนย์ประชุมและแสดงสินค้านานาชาติ นงนุช พัทยา จ.ชลบุรี
รัฐบาลไทย-ข่าวทำเนียบรัฐบาล-​รองนายกฯ วิษณุฯ หารือ เอกอัครราชทูตสหราชอาณาจักรฯ พร้อมร่วมมือผลักดันความร่วมมือทุกมิติ ครอบคลุมทวิภาคี พหุภาคี มุ่งฟื้นฟูเศรษฐกิจอย่างยั่งยืน
วันอังคารที่ 12 กรกฎาคม 2565
​รองนายกฯ วิษณุฯ หารือ เอกอัครราชทูตสหราชอาณาจักรฯ พร้อมร่วมมือผลักดันความร่วมมือทุกมิติ ครอบคลุมทวิภาคี พหุภาคี มุ่งฟื้นฟูเศรษฐกิจอย่างยั่งยืน
​รองนายกฯ วิษณุฯ หารือ เอกอัครราชทูตสหราชอาณาจักรฯ พร้อมร่วมมือผลักดันความร่วมมือทุกมิติ ครอบคลุมทวิภาคี พหุภาคี มุ่งฟื้นฟูเศรษฐกิจอย่างยั่งยืน
วันนี้ (12 กรกฎาคม 2565) เวลา 14.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายมาร์ก กุดดิง (H.E. Mr. Mark Gooding) เอกอัครราชทูตสหราชอาณาจักรประจําประเทศไทยเข้าเยี่ยมคารวะ นายวิษณุ เครืองาม รองนายกรัฐมนตรี ในโอกาสเข้ารับหน้าที่ สรุปสาระสําคัญดังนี้
รองนายกรัฐมนตรียินดีกับเอกอัครราชทูตสหราชอาณาจักรฯ ในโอกาสเข้ารับตําแหน่งใหม่ เชื่อมั่นว่าความรู้ความสามารถและประสบการณ์ของเอกอัครราชทูตสหราชอาณาจักรฯ จะมีส่วนช่วยส่งเสริมและกระชับความสัมพันธ์อันดีระหว่างไทย – สหราชอาณาจักรให้เพิ่มพูนและแน่นแฟ้นยิ่งขึ้น โดยพร้อมที่จะสนับสนุนการปฏิบัติหน้าที่ของเอกอัครราชทูตสหราชอาณาจักรฯ เพื่อผลักดันความร่วมมือให้ครอบคลุมในทุกมิติ
ด้านเอกอัครราชทูตสหราชอาณาจักรฯ กล่าวขอบคุณและยินดีที่ได้มาดํารงตําแหน่งในประเทศไทย โดยไทยและสหราชอาณาจักรมีความสัมพันธ์ที่ดีต่อกันมาอย่างยาวนาน ซึ่งยืนยันที่จะกระชับความสัมพันธ์ระหว่างสองประเทศให้ใกล้ชิดมากยิ่งขึ้นและต่อยอดความร่วมมือไปยังภูมิภาคอินโดแปซิฟิก ด้วยการสานต่อความร่วมมือระหว่างกันให้เกิดผลเป็นรูปธรรมในทุกมิติ รวมทั้งยินดีที่จะริเริ่ม ผลักดันข้อตกลงต่าง ๆ ให้เกิดความร่วมมือที่มากขึ้นในอนาคต เช่น ด้านสุขภาพและการแพทย์ เศรษฐกิจ และการศึกษา
ทั้งสองฝ่ายได้หารือร่วมกันในประเด็นต่าง ๆ ที่สําคัญ ได้แก่
ด้านความร่วมมือทวิภาคี ทั้งสองฝ่ายยินดีกับความก้าวหน้าของการจัดการประชุมคณะกรรมการร่วมด้านเศรษฐกิจและการค้า (JETCO) ไทย - สหราชอาณาจักร ครั้งที่ 1 และการหารือเชิงยุทธศาสตร์ (Strategic Dialogue) ไทย – สหราชอาณาจักร ครั้งที่ 4 ที่กรุงลอนดอน โดยรองนายกรัฐมนตรีเชื่อมั่นว่าจะสามารถขับเคลื่อนความร่วมมือระหว่างกันอย่างรอบด้านเพื่อฟื้นฟูเศรษฐกิจอย่างยั่งยืน ขณะที่เอกอัครราชทูตสหราชอาณาจักรฯ ยินดีที่ความคืบหน้าของการจัดการประชุมดังกล่าวเป็นไปได้ด้วยดี โดยปัจจุบันได้หารือร่วมกับกระทรวงพาณิชย์ของไทยมาอย่างต่อเนื่องเพื่ออํานวยความสะดวกทางการค้าระหว่างกันต่อไป
ด้านความมั่นคง ไทยและสหราชอาณาจักรได้ลงนามบันทึกความเข้าใจและหนังสือแสดงเจตจํานงหลายฉบับ ทั้งในด้านการป้องกันประเทศ การต่อต้านการก่อการร้าย ซึ่งเอกอัครราชทูตสหราชอาณาจักรฯ เห็นพ้องว่าจะใช้ประโยชน์จากกรอบดังกล่าวในการยกระดับความร่วมมือทวิภาคีให้แน่นแฟ้นยิ่งขึ้น และขยายความร่วมมือไปสู่สาขาอื่น ๆ โดยเฉพาะอย่างยิ่ง ด้านความมั่นคงทางไซเบอร์ เช่น การคุ้มครองข้อมูลส่วนบุคคลของเด็กทางออนไลน์ (Children’s Online Privacy Protection) ซึ่งสหราชอาณาจักรให้ความสําคัญและมีความเชี่ยวชาญสูง โดยปัจจุบันได้แลกเปลี่ยนองค์ความรู้ร่วมกับกองบัญชาการตํารวจสืบสวนสอบสวนอาชญากรรมทางเทคโนโลยี สํานักงานตํารวจแห่งชาติ
นอกจากนี้ เอกอัครราชทูตสหราชอาณาจักรฯ ได้สอบถามถึงสถานการณ์ทางการเมืองไทย โดยรองนายกรัฐมนตรีชี้แจงว่า ไทยอยู่ระหว่างการพิจารณาร่างพระราชบัญญัติประกอบรัฐธรรมนูญว่าด้วยการเลือกตั้ง ส.ส. และ ร่าง พ.ร.ป. ว่าด้วยพรรคการเมือง ซึ่งจําเป็นต่อการจัดการเลือกตั้งทั่วไป โดยเมื่อมีผลบังคับใช้แล้วจะมีการประกาศกําหนดวันเลือกตั้งและดําเนินการจัดการเลือกตั้งที่มีความโปร่งใสตามกรอบกฎหมายต่อไป
รัฐบาลไทย-ข่าวทำเนียบรัฐบาล-โฆษกดีอีเอสเตือน ข่าวปลอม อย่าแชร์! ผลิตภัณฑ์ บี ลองแกน สเปรย์พ่นช่องคอ ดักจับไวรัสทุกชนิด
วันจันทร์ที่ 19 กรกฎาคม 2564
โฆษกดีอีเอสเตือน ข่าวปลอม อย่าแชร์! ผลิตภัณฑ์ บี ลองแกน สเปรย์พ่นช่องคอ ดักจับไวรัสทุกชนิด
โฆษกดีอีเอสเตือน ข่าวปลอม อย่าแชร์! ผลิตภัณฑ์ บี ลองแกน สเปรย์พ่นช่องคอ ดักจับไวรัสทุกชนิด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีข้อความแนะนําปรากฏในสื่อต่างๆเกี่ยวกับประเด็นเรื่องผลิตภัณฑ์บีลองแกนสเปรย์พ่นช่องคอดักจับไวรัสทุกชนิดทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับสํานักงานคณะกรรมการอาหารและยา(อย.)กระทรวงสาธารณสุขพบว่าประเด็นดังกล่าวนั้นเป็นข้อมูลเท็จกรณีผลิตภัณฑ์บีลองแกนสเปรย์ที่ระบุสรรพคุณในการจําหน่ายว่าสามารถดักจับไวรัสได้ทุกชนิดนั้นทางสํานักงานคณะกรรมการอาหารและยา(อย.)ได้ตรวจสอบและชี้แจงว่าผลิตภัณฑ์ดังกล่าวได้รับอนุญาตเป็นผลิตภัณฑ์เสริมอาหารในชื่อบีลองแกนสเปรย์(ผลิตภัณฑ์เสริมอาหาร) / B Longan Spray (Dietary Supplement Product)เลขอย. 10-1-04741-5-0008ซึ่งปริมาณในส่วนประกอบที่ได้รับอนุญาตไม่สามารถป้องกันไวรัสเกาะในช่องปากและโพรงจมูกหรือป้องกันภูมิแพ้หรือฆ่าเชื้อไวรัสและแบคทีเรียและลดการอักเสบในช่องปากตามที่กล่าวอ้างแต่อย่างใดอีกทั้งผลิตภัณฑ์เสริมอาหารไม่มีผลในการบําบัดบรรเทาหรือรักษาโรค
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารเกี่ยวกับผลิตภัณฑ์ทางด้านสุขภาพหรือหากพบผลิตภัณฑ์ที่ต้องสงสัยสามารถแจ้งร้องเรียนได้เว็บไซต์www.fda.moph.go.thหรือโทรสายด่วน1556
โฆษกกระทรวงดิจิทัลกล่าวอีกว่าอยากขอความร่วมมือประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandเฟซบุ๊กANTI-FAKE NEWS CENTER และช่องทางโทรศัพท์โทรสายด่วนGCC 1111ต่อ87เพื่อหลีกเลี่ยงจากการเป็นเหยื่อข่าวปลอมหรือข่าวบิดเบือน
**********
รัฐบาลไทย-ข่าวทำเนียบรัฐบาล-แรงงานไทยเฮ!! ‘สุชาติ’เซ็นลงนามข้อตกลง 2 ฉบับ จัดหาแรงงานไปทำงานซาอุแล้ว
วันจันทร์ที่ 28 มีนาคม 2565
แรงงานไทยเฮ!! ‘สุชาติ’เซ็นลงนามข้อตกลง 2 ฉบับ จัดหาแรงงานไปทํางานซาอุแล้ว
...
เมื่อวันที่ 28 มีนาคม 2565 นายสุชาติ ชมกลิ่น รัฐมนตรีว่าการกระทรวงแรงงาน พร้อมคณะ ร่วมพิธีลงนามข้อตกลงความร่วมมือด้านแรงงานกับนายอะห์หมัด บิน สุไลมาน อัลรอยิฮี (H.E. Eng. Ahmad Sulaiman ALRajhi) รัฐมนตรีว่าการกระทรวงทรัพยากรมนุษย์และการพัฒนาสังคมซาอุดีอาระเบีย โดยมี นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายบุญชอบ สุทธมนัสวงษ์ ปลัดกระทรวงแรงงาน นายไพโรจน์ โชติกเสถียร อธิบดีกรมการจัดหางาน นายสธน เกษมสันต์ ณ อยุธยา อุปทูต ณ กรุงริยาด เข้าร่วมในครั้งนี้ด้วย ณ กระทรวงทรัพยากรมนุษย์และการพัฒนาสังคมซาอุดีอาระเบีย นายสุชาติ กล่าวว่า สืบเนื่องจากการหารือระหว่างกระทรวงแรงงานและกระทรวงทรัพยากรมนุษย์และการพัฒนาสังคมซาอุดีอาระเบีย ในระหว่างการเยือนซาอุดีอาระเบียอย่างเป็นทางการของท่านนายกรัฐมนตรี พล.อ.ประยุทธ์ จันทร์โอชา เมื่อวันที่ 25-26 มกราคมที่ผ่านมา ซึ่งซาอุดีอาระเบียมีความต้องการแรงงานไทยไปทํางานในซาอุดีอาระเบีย กระทรวงแรงงานได้ขานรับนโยบายจากนายกรัฐมนตรี ผลักดันความร่วมมือด้านแรงงานระหว่างสองประเทศมาอย่างต่อเนื่องเพื่อเร่งดําเนินการขับเคลื่อนให้เป็นรูปธรรมโดยเร็ว เพื่อหารือกับหน่วยงานที่เกี่ยวข้องและจัดทําความตกลงด้านแรงงานระหว่างสองประเทศ การเตรียมความพร้อมในการพัฒนากําลังแรงงานให้ตรงกับความต้องการของนายจ้างและสถานประกอบการของซาอุดีอาระเบีย และการดําเนินการรับสมัครคนงานที่ประสงค์จะเดินทางไปทํางานในซาอุดีอาระเบีย จนนําไปสู่การบรรลุข้อตกลงด้านแรงงาน ซึ่งในวันนี้ตนและคณะจึงได้เดินทางมาลงนามในความตกลงดังกล่าว จํานวน 2 ฉบับ ได้แก่ ฉบับแรก คือความตกลงว่าด้วยการจัดหาแรงงานระหว่างกระทรวงแรงงานแห่งราชอาณาจักรไทยและกระทรวงทรัพยากรมนุษย์และการพัฒนาสังคมแห่งราชอาณาจักรซาอุดีอาระเบีย และอีกฉบับเป็นความตกลงว่าด้วยการจัดหาแรงงานในบ้านระหว่างกระทรวงแรงงานแห่งราชอาณาจักรไทยและกระทรวงทรัพยากรมนุษย์และการพัฒนาสังคมแห่งราชอาณาจักรซาอุดีอาระเบีย
นายสุชาติ กล่าวต่อว่า สาระสําคัญของความตกลงด้านแรงงานทั้งสองฉบับนี้เป็นการกําหนดกระบวนการจัดหางานตามกฎหมายของคู่ภาคี ตั้งแต่การจัดหาจนถึงการส่งกลับประเทศ ให้ความสําคัญลําดับแรกกับการจัดหาแรงงาน โดยการจัดการหรือกํากับโดยรัฐบาลของประเทศคู่ภาคี ทั้งนี้ หากต้องจัดหาแรงงานโดยหน่วยงานจัดส่งที่ได้รับการจดทะเบียนและมีจริยธรรม มีการควบคุมค่าใช้จ่ายอย่างเคร่งครัด ห้ามการหักค่าใช้จ่ายจากการตัดเงินเดือนของแรงงาน และมีการบังคับใช้กฎหมายและมาตรการคุ้มครองแรงงานที่เคร่งครัด รวมทั้งทั้งสองประเทศต้องร่วมมือกันเร่งรัดการยุติปัญหาอันเกิดจากการปฏิบัติตามและการบังคับใช้บทบัญญัติแห่งข้อตกลงทั้งสองฉบับนี้
“การลงนามความตกลงด้านแรงงานในครั้งนี้ นับเป็นก้าวประวัติศาสตร์สําคัญที่จะทําให้การจัดหาแรงงานไทยไปทํางานในประเทศซาอุดีอาระเบียเป็นไปอย่างถูกต้องตามกฎหมาย โดยคํานึงถึงพันธกรณีระหว่างประเทศด้านแรงงานของทั้งสองประเทศ และความร่วมมือในการต่อต้านการค้ามนุษย์ ปกป้องคุ้มครองสิทธิของนายจ้างและแรงงาน รวมถึงการบังคับใช้กฎระเบียบ สัญญาจ้างงานระหว่างกันที่เป็นธรรม แรงงานได้รับค่าจ้าง สวัสดิการและสิทธิประโยชน์ตามกฎหมาย รวมทั้งจะทําให้ภาคแรงงานของไทยสามารถเดินทางกลับซาอุฯ ได้อีกครั้ง ซึ่งจะเพิ่มโอกาสการทํางานให้แรงงานไทย รวมถึงช่วยพัฒนาทักษะแรงงานไทย ต่อยอดไปยังความร่วมมือด้านอื่น ๆ และยังเป็นการเพิ่มขีดความสามารถในการแข่งขันของประเทศอีกด้วย”นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” สั่งทุกหน่วยงานดูแลค่าครองชีพ หลังดีเซลปรับราคาลิตรละ 1 บาทผลจากมาตรการคว่ำบาตรของสหภาพยุโรป ขณะที่ กบน. ลดเก็บเงินเข้ากองทุนน้ำมันฯ กลุ่มโซฮอล
วันพุธที่ 8 มิถุนายน 2565
โฆษกรัฐบาลเผย “นายกฯ” สั่งทุกหน่วยงานดูแลค่าครองชีพ หลังดีเซลปรับราคาลิตรละ 1 บาทผลจากมาตรการคว่ําบาตรของสหภาพยุโรป ขณะที่ กบน. ลดเก็บเงินเข้ากองทุนน้ํามันฯ กลุ่มโซฮอล
โฆษกรัฐบาลเผย “นายกฯ” สั่งทุกหน่วยงานดูแลค่าครองชีพ หลังดีเซลปรับราคาลิตรละ 1 บาทผลจากมาตรการคว่ําบาตรของสหภาพยุโรป ขณะที่ กบน. ลดเก็บเงินเข้ากองทุนน้ํามันฯ กลุ่มโซฮอล 91, 95, E20 หนุนราคาขายปลีกลดลง พร้อมแนะประชาชนช่วยกันใช้พลังงานอย่างประหยัด
วันที่ 8 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญกับการแก้ไขปัญหาสถานการณ์ราคาน้ํามันเชื้อเพลิงที่ขณะนี้ราคาน้ํามันตลาดโลกยังมีทิศทางปรับขึ้น ส่งผลกระทบต่อระบบเศรษฐกิจไปทั่วโลกรวมถึงประเทศไทยด้วย ซึ่งล่าสุดที่ประชุมคณะกรรมการบริหารกองทุนน้ํามันเชื้อเพลิง (กบน.) เมื่อวันที่ 6 มิ.ย. 65 ได้มีมติให้ปรับขึ้นราคาน้ําดีเซลลิตรละ 1 บาท เนื่องจากในช่วงสัปดาห์ที่ผ่านมา ราคาน้ํามันเชื้อเพลิงในตลาดโลกยังคงมีความผันผวน ราคาน้ํามันดีเซล (Gas Oil) อยู่ที่ 158.29 เหรียญสหรัฐต่อบาร์เรล (2 มิ.ย. 2565) เพิ่มขึ้นจากเดิมสัปดาห์ก่อนราคา 149.49 เหรียญสหรัฐต่อบาร์เรล (27 พ.ค. 2565) โดยราคาที่ปรับเพิ่มขึ้นเป็นผลมาจากการออกมาตรการคว่ําบาตรของสหภาพยุโรปที่ตกลงจะห้ามการนําเข้าน้ํามันจากรัสเซีย การเปิดประเทศของจีน ตลอดจนปริมาณน้ํามันดิบคงคลังของสหรัฐฯ ลดลง การปรับราคาดังกล่าวเป็นการทยอยปรับขึ้นเพื่อไม่ให้กระทบต่อค่าครองชีพของประชาชนมากนัก ส่งผลให้ราคาขายปลีกดีเซลปรับจากลิตรละ 32.94 บาท เป็นลิตรละ 33.94 บาท มีผลตั้งแต่วันที่ 7 มิถุนายน 2565 เป็นต้นไป
โฆษกประจําสํานักนายกรัฐมนตรีกล่าวเพิ่มเติมว่า อย่างไรก็ตาม กบน. ได้ปรับลดการจัดเก็บเงินเข้ากองทุนน้ํามันเชื้อเพลิงประเภทแก๊สโซฮอล 91 และแก๊สโซฮอล 95 ลงลิตรละ 0.93 บาท (เดิมจัดเก็บลิตรละ 1.02 บาท เหลือ 0.09 บาท) และ E20 ลดลงลิตรละ 0.94 บาท (เดิมจัดเก็บลิตรละ 0.12 บาท ปรับเป็นให้การชดเชย 0.82 บาท) เพื่อลดผลกระทบกับกลุ่มผู้ใช้น้ํามันเบนซิน ทั้งนี้ ประมาณการฐานะกองทุนน้ํามันเชื้อเพลิงปัจจุบัน วันที่ 5 มิถุนายน 2565 ติดลบ 86,028 ล้านบาท โดยแบ่งเป็นบัญชีน้ํามันติดลบ 50,147 ล้านบาท และบัญชีก๊าซ LPG ติดลบ 35,881 ล้านบาท
“การปรับราคาขายปลีกน้ํามันดีเซลเพิ่มขึ้นลิตรละ 1 บาท เป็นราคาลิตรละ 34 บาท เนื่องจากราคาน้ํามันในตลาดโลกปรับตัวสูงขึ้นต่อเนื่อง เพื่อช่วยเสริมสภาพคล่องให้กองทุนน้ํามันเชื้อเพลิงสามารถดูแลราคาขายปลีกดีเซลในประเทศไม่ให้สูงเกินไป พร้อมทั้งหนุนให้ราคาขายปลีกในกลุ่มแก๊สโซฮอลลดลง โดยนายกรัฐมนตรีได้กําชับทุกหน่วยงาน เตรียมมาตรการลดค่าครองชีพที่เหมาะสมกับสถานการณ์ไว้เพื่อช่วยเหลือประชาชนในโอกาสต่อไป ทั้งนี้ ฝากถึงประชาชนช่วยกันใช้พลังงานอย่างประหยัด เพราะไม่สามารถคาดการณ์ได้ว่า ภาวะน้ํามันแพงทั่วโลก จะสิ้นสุดลงเมื่อไร” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-ครม. เห็นชอบขยายเวลาสมัคร “โครงการส่งเสริมและรักษาระดับการจ้างงานในธุรกิจ SMEs” ถึง 20 ธ.ค. 64
วันพุธที่ 24 พฤศจิกายน 2564
ครม. เห็นชอบขยายเวลาสมัคร “โครงการส่งเสริมและรักษาระดับการจ้างงานในธุรกิจ SMEs” ถึง 20 ธ.ค. 64
....
ที่ประชุม ครม. (23 พ.ย.) เห็นชอบการปรับปรุง “โครงการส่งเสริมและรักษาระดับการจ้างงานในธุรกิจ SMEs” เพื่อช่วยให้ธุรกิจ SMEs ฟื้นตัวจากสถานการณ์โควิด-19 และสามารถดําเนินกิจการต่อไปได้ ดังนี้
.
✅ขยายเวลาการลงทะเบียน : ถึงวันที่ 20 ธ.ค. 64 โดยนายจ้างที่ลงทะเบียนรอบใหม่นี้ จะได้รับเงินอุดหนุนตามจํานวนลูกจ้างสัญชาติไทย คนละ 3,000 บาท สูงสุด 200 คน เป็นเวลา 2 เดือน (ธ.ค. 64 – ม.ค. 65)
✅เงื่อนไขการจ่ายเงินอุดหนุน: นายจ้างต้องนําส่งข้อมูลเงินสมทบผ่านระบบ e-Service ของประกันสังคม ภายในวันที่ 15 ธ.ค. 64
✅วิธีดําเนินงาน : เพิ่มช่องทางการลงทะเบียน ทั้งทางเว็บไซต์ ส่งเสริมการจ้างงานเอสเอ็มอี.doe.go.th และยื่นแบบฟอร์มพร้อมหลักฐาน ณ สนง.จัดหางาน หรือหน่วยเคลื่อนที่
.
ที่สําคัญ! เงินอุดหนุนที่นายจ้างได้รับจากโครงการนี้ จะได้รับการยกเว้นภาษีเงินได้นิติบุคคล/ภาษีเงินได้บุคคลธรรมดา จึงไม่ต้องนําเงินดังกล่าวไปคํานวณเป็นรายได้และรายจ่ายในการหักภาษีแต่อย่างใด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ญาติแรงงาน ไต้หวัน ขอบคุณนายก ที่สั่งการ ก.แรงงาน ดูแลสิทธิประโยชน์เป็นอย่างดี
วันอาทิตย์ที่ 21 พฤศจิกายน 2564
ญาติแรงงาน ไต้หวัน ขอบคุณนายก ที่สั่งการ ก.แรงงาน ดูแลสิทธิประโยชน์เป็นอย่างดี
...
เมื่อวันที่ 21 พฤศจิกายน 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการให้ความช่วยเหลือแรงงานไทยที่เสียชีวิตและบาดเจ็บบริเวณไซต์งานก่อสร้างในนครนิวไทเป ที่ไต้หวันว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้แสดงความเสียใจและห่วงใยแรงงานไทยกับเหตุการณ์ที่เกิดขึ้น เนื่องจากแรงงานไทยที่ไปทํางานในต่างประเทศถือเป็นวีรบุรุษและตัวแทนของประเทศไทยที่มีความเสียสละออกไปทํางานในต่างแดนเพื่อนําเงินมาเลี้ยงครอบครัวและนํารายได้เข้าประเทศ จึงได้สั่งการให้กระทรวงแรงงานดูแลช่วยเหลือในเรื่องสิทธิประโยชน์ทุกอย่างแก่ทายาทแรงงานไทยที่เสียชีวิตและผู้ที่ได้รับบาดเจ็บให้เร็วที่สุด โดยสิทธิประโยชน์เบื้องต้นของนายจักริน พวงเกต แรงงานไทยที่เสียชีวิต มีดังนี้ 1) เงินค่าทําศพ 5 เดือนของค่าจ้างที่แจ้งเอาประกัน ประมาณ 120,000 เหรียญไต้หวัน หรือคิดเป็นเงินไทยประมาณ 141,393 บาท 2) เงินทดแทนกรณีเสียชีวิต ซึ่งจากการตรวจสอบเบื้องต้นนายจักรินเดินทางมาทํางานที่ไต้หวันเมื่อปี 2549 จึงมีสิทธิ์รับเงินจํานวน 40 เท่าของค่าจ้างที่เอาประกัน เป็นเงินประมาณ 960,000 เหรียญไต้หวัน (ประมาณ 1,132,800 บาท) 3) เงินเยียวยาจากกองแรงงาน นครนิวไทเป 100,000 เหรียญไต้หวัน คิดเป็นเงินไทยประมาณ 117,830 บาท 4) เงินค่าจ้างเดือนสุดท้ายของการทํางาน เป็นเงิน 30,000 เหรียญไต้หวัน ประมาณ 35,400 บาท 5) เงินชดเชยเยียวยาจากนายจ้าง ซึ่ง สนร. ไทเป จะเจรจาเรียกร้องเงินเยียวยาจากนายจ้างเพื่อชดเชยให้ทายาทได้รับความเป็นธรรมอย่างเต็มที่ และ 6) เงินสงเคราะห์จากกองทุนช่วยเหลือคนหางานไปทํางานในต่างประเทศ กรณีเสียชีวิต จํานวน 40,000 บาท ขณะนี้รวมยอดเงินที่ได้รับสําหรับแรงงานไทยที่เสียชีวิต 1,467,423 บาท
สําหรับการฌาปนกิจศพนั้น สนร.ไทเป ได้ประสานแรงงานจังหวัดศรีษะเกษและบริษัทจัดหางานไทยเพื่อจัดทําหนังสือมอบอํานาจพร้อมเอกสารที่เกี่ยวข้อง โดยจะเร่งรัดดําเนินการเพื่อส่งอัฐิให้ทายาทรับไปบําเพ็ญกุศลภายในวันที่ 8 ธันวาคม 2564 ทางด้าน นายนพพล นาจอมเทียน แรงงานไทยที่ได้รับบาดเจ็บ ขณะนี้อยู่ในความดูแลของแพทย์ โดย สนร.ไทเป ได้เจรจาขอให้นายจ้างรับผิดชอบค่ารักษาพยาบาลทั้งหมด ระหว่างนี้นายจ้างต้องจ่ายค่าจ้างตามปกติและจะเจรจาให้นายจ้างจ่ายเงินชดเชยเยียวยาอย่างเต็มที่
อย่างไรก็ตาม ญาติและครอบครัวของแรงงานไทยทั้งสองคน ยังได้ขอบคุณ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ให้ความห่วงใยและสั่งการกระทรวงแรงงานให้ส่งแรงงานจังหวัดและหน่วยงานในสังกัดลงพื้นที่เข้ามาพูดคุยเยี่ยมเยียนและให้กําลังใจถึงที่บ้าน พร้อมให้ความช่วยเหลือในขั้นตอนต่าง ๆ เกี่ยวกับสิทธิประโยชน์อย่างเต็มที่ ซึ่งเป็นการสร้างขวัญและกําลังใจให้เกิดความอบอุ่นแก่ครอบครัวของแรงงาน ที่รัฐบาลได้ให้ความสําคัญและเยียวยาช่วยเหลือพี่น้องผู้ใช้แรงงานที่ได้รับผลกระทบจากเหตุการณ์ในครั้งนี้ได้เป็นอย่างดี
รัฐบาลไทย-ข่าวทำเนียบรัฐบาล-วธ.เตรียมจัดตั้งศูนย์วัฒนธรรมชายแดนใต้
วันจันทร์ที่ 5 กรกฎาคม 2564
วธ.เตรียมจัดตั้งศูนย์วัฒนธรรมชายแดนใต้
วธ.เตรียมจัดตั้งศูนย์วัฒนธรรมชายแดนใต้
วธ.เตรียมจัดตั้งศูนย์วัฒนธรรมชายแดนใต้ ชูเป็นแหล่งท่องเที่ยว-ศูนย์กลางแลกเปลี่ยนเรียนรู้ด้านศิลปวัฒนธรรมและประวัติศาสตร์ เชื่อมโยงเส้นทางท่องเที่ยวทางวัฒนธรรมระหว่างนราธิวาส ปัตตานี และยะลา ช่วยสร้างงาน สร้างรายได้ให้แก่ประชาชนในพื้นที่
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า รัฐบาลมีนโยบายมุ่งพัฒนาพื้นที่ในจังหวัดชายแดนใต้ที่มีความหลากหลายทางศาสนา ภาษา ประเพณีและวัฒนธรรมให้สามารถอยู่ร่วมกันอย่างมีความสุข ตลอดจนสร้างงาน สร้างรายได้ ให้ประชาชนในพื้นที่มีความเป็นอยู่ที่ดี โดยใช้มิติทางวัฒนธรรม ซึ่งวธ.ได้ขับเคลื่อนนโยบายรัฐบาลโดยในการประชุมคณะรัฐมนตรี(ครม.)อย่างเป็นทางการนอกสถานที่ ครั้งที่ 1/2563 ณ จังหวัดนราธิวาส เมื่อวันที่ 20-21 มกราคม 2563 ได้เสนอโครงการพัฒนาพิพิธภัณฑ์เมืองนราธิวาสที่มีพื้นที่ 18 ไร่ ตั้งอยู่ที่ ต.บางนาค อ.เมือง จ.นราธิวาส ให้เป็นศูนย์วัฒนธรรมชายแดนใต้ เพื่อเพิ่มสถานที่บริการทางวัฒนธรรมและรองรับผู้ใช้บริการได้มากขึ้น โดยในการประชุม ครม.ครั้งนั้น พลเอกประยุทธ์ จันทร์โอชา นายกรัฐมนตรีได้มีข้อสั่งการมอบหมายให้กระทรวงวัฒนธรรม (วธ.) ร่วมกับหน่วยงานที่เกี่ยวข้อง อาทิ กระทรวงมหาดไทย กระทรวงการท่องเที่ยวและกีฬา กระทรวงทรัพยากรธรรมชาติและสิ่งแวดล้อม และองค์กรปกครองส่วนท้องถิ่น ดําเนินการศึกษาความเป็นไปได้และความเหมาะสมของการจัดตั้งศูนย์วัฒนธรรมชายแดนใต้ โดยคํานึงถึงความเชื่อมโยงกับแหล่งเรียนรู้และแหล่งท่องเที่ยวทางประวัติศาสตร์ การสร้างวัฒนธรรมภายใต้อัตลักษณ์ที่แตกต่างหลากหลาย
รัฐมนตรีว่าการกระทรวงวัฒนธรรม กล่าวอีกว่า วธ.ได้จัดทําแผนงานพัฒนาพิพิธภัณฑ์เมืองนราธิวาสเพื่อจัดตั้งเป็นศูนย์วัฒนธรรมชายแดนใต้ ซึ่งภายในศูนย์แห่งนี้มีพื้นที่ประกอบด้วย ห้องจัดแสดงเรื่องราวทางสังคมวัฒนธรรมของพิพิธภัณฑ์เมืองนราธิวาส โรงละคร ลานศิลปวัฒนธรรม ห้องจัดแสดงนิทรรศการหมุนเวียน ห้องประชุมสัมมนา ห้องถ่ายทอดองค์ความรู้และภูมิปัญญา รวมทั้งจะพัฒนาให้เป็นสถานที่พักผ่อนและสถานที่ท่องเที่ยวเชิงวัฒนธรรมเพื่อให้เป็นแหล่งท่องเที่ยวจุดแรกที่นักท่องเที่ยวมาแวะชมก่อนไปยังแหล่งท่องเที่ยวทางวัฒนธรรมอื่นๆ ที่เชื่อมโยงถึงกัน เช่น พระพุทธทักษิณมิ่งมงคล อ.เมืองนราธิวาส พิพิธภัณฑ์มรดกวัฒนธรรมอิสลามและศูนย์การเรียนรู้อัลกุรอาน ศูนย์วัฒนธรรมเฉลิมราชขุนละหาร มัสยิดตะโละมาเนาะ ตลอดจนสามารถเชื่อมโยงไปยังแหล่งท่องเที่ยวใน จ.ปัตตานีและจ.ยะลา ภาคใต้ฝั่งอ่าวไทยและอันดามัน เมืองสุไหงโก-ลก ซึ่งขณะนี้วธ.อยู่ระหว่างการศึกษาความเหมาะสม พร้อมกับเปิดรับฟังความคิดของประชาชนในพื้นที่เพื่อนํามาใช้เป็นข้อมูลในการออกแบบโครงการจัดตั้งศูนย์วัฒนธรรมชายแดนใต้ให้เหมาะสมกับสภาพและบริบทของพื้นที่ โดยมีเป้าหมายให้เป็นศูนย์กลางการเชื่อมโยงและแลกเปลี่ยนเรียนรู้ด้านศิลปวัฒนธรรมและประวัติศาสตร์และเป็นแหล่งท่องเที่ยวเชิงวัฒนธรรมในพื้นที่จังหวัดชายแดนภาคใต้ ช่วยสร้างอาชีพ สร้างรายได้ให้แก่ประชาชนและชุมชนในพื้นที่จังหวัดชายแดนภาคใต้
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรี ขอบคุณเจ้าหน้าที่ทุกฝ่ายและประชาชนที่ร่วมกันทำให้สถานการณ์โควิด-19 ดีขึ้นต่อเนื่อง โดยวันนี้พบผู้ติดเชื้อ 1,801 ราย
วันจันทร์ที่ 13 มิถุนายน 2565
โฆษกรัฐบาลเผย นายกรัฐมนตรี ขอบคุณเจ้าหน้าที่ทุกฝ่ายและประชาชนที่ร่วมกันทําให้สถานการณ์โควิด-19 ดีขึ้นต่อเนื่อง โดยวันนี้พบผู้ติดเชื้อ 1,801 ราย
โฆษกรัฐบาลเผย นายกรัฐมนตรี ขอบคุณเจ้าหน้าที่ทุกฝ่ายและประชาชนที่ร่วมกันทําให้สถานการณ์โควิด-19 ดีขึ้นต่อเนื่อง โดยวันนี้พบผู้ติดเชื้อ 1,801 ราย ขณะที่ US CDC เล็งที่จัดตั้ง Research hub ในประเทศไทย
วันนี้ (13 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณเจ้าหน้าที่ทุกฝ่าย รวมทั้งบุคลากรทางการแพทย์ เจ้าหน้าที่ฝ่ายความมั่นคง โดยเฉพาะประชาชนทุกคน ที่ได้ร่วมมือกันทํางานอย่างเต็มที่ในการป้องกันการแพร่ระบาดของโรคโควิด-19 รวมถึงร่วมกันปฏิบัติตามมาตรการด้านสาธารณสุขการป้องกันการติดเชื้อโควิด-19 จนทําให้ยอดผู้ติดเชื้อมีทิศทางขาลงมาโดยตลอด และวันนี้ต่ํากว่า 2,000 ราย อยู่ที่ 1,801 ราย ซึ่งหากสถานการณ์ยังคงดีขึ้นต่อเนื่องแบบนี้เราจะเข้าสู่สภาพปกติภายในไม่ช้า อย่างไรก็ตาม ขอทุกคนยังสวมหน้ากากอนามัย ล้างมือ และคอยฟังข่าวสารจากทางสาธารณสุข เพื่อความปลอดภัยของทุกคน
โฆษกประจําสํานักนายกรัฐมนตรี ยังยินดีที่ศูนย์ป้องกันและควบคุมโรคแห่งชาติสหรัฐอเมริกา (US CDC) เผยมีแผนจะจัดตั้ง Research hub ในประเทศไทยเพื่อรองรับการขยายผลใช้ประโยชน์งานวิจัย ยกระดับการป้องกันโรคทั้งในระดับประเทศและภูมิภาค ซึ่งเป็นผลความร่วมมือระหว่างกรมควบคุมโรค และ US CDC ที่ยาวนานกว่า 4 ทศวรรษ และผลงานอันโดดเด่นของไทยไนการเฝ้าระวังโรค US CDC จึงเล็งตั้งศูนย์กลางการวิจัยในประเทศไทย เพื่อพัฒนาความร่วมมือภายในภูมิภาค และนําผลการวิจัยไปต่อยอดตามประเทศต่าง ๆ ในภูมิภาคอาเซียน
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,801 ราย จําแนกเป็น ผู้ติดเชื้อในประเทศ 1,795ราย และผู้ป่วยมาจากต่างประเทศ 6 ราย ผู้เสียชีวิตเพิ่มขึ้น 15 ราย ผู้ที่กําลังรักษาตัว 21,786 ราย และมียอดผู้ที่หายป่วยกลับบ้านแล้ว 2,330 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,263,229 ราย จํานวนผู้ที่หายป่วยสะสมจํานวน 2,266,035 ราย จํานวนผู้ป่วยปอดอักเสบรักษาตัวอยู่ในโรงพยาบาล 661 ราย
รัฐบาลไทย-ข่าวทำเนียบรัฐบาล-นายกรัฐมนตรีเปิดหน่วยคัดกรอง รพ.สนามครบวงจร โครงการลมหายใจเดียวกันของ กลุ่ม ปตท. มุ่งตรวจเร็ว แยกเร็ว รักษาเร็ว
วันพฤหัสบดีที่ 9 กันยายน 2564
นายกรัฐมนตรีเปิดหน่วยคัดกรอง รพ.สนามครบวงจร โครงการลมหายใจเดียวกันของ กลุ่ม ปตท. มุ่งตรวจเร็ว แยกเร็ว รักษาเร็ว
นายกรัฐมนตรีเปิดหน่วยคัดกรอง รพ.สนามครบวงจร โครงการลมหายใจเดียวกันของ กลุ่ม ปตท. มุ่งตรวจเร็ว แยกเร็ว รักษาเร็ว
วันนี้ (9 กันยายน 2564) เมื่อเวลา 15.30 น. ณ โรงพยาบาลปิยะเวท เขตห้วยขวาง กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตรวจเยี่ยมโรงพยาบาลสนามสําหรับผู้ป่วยโควิด-19 ระดับสีแดง (ICU) ภายใต้โครงการลมหายใจเดียวกัน ซึ่งเป็นส่วนหนึ่งของการจัดตั้งหน่วยคัดกรองและโรงพยาบาลสนามครบวงจร (End-to-End) โดยบริษัท ปตท. จํากัด (มหาชน) และบริษัทในกลุ่มร่วมกับกระทรวงสาธารณสุข สถาบันป้องกันควบคุมโรคเขตเมือง (สปคม.) สํานักงานหลักประกันสุขภาพแห่งชาติ (สปสช.) และพันธมิตรทางการแพทย์ ได้แก่ มูลนิธิโรงพยาบาลในเครือบางปะกอกฯ และโรงพยาบาลปิยะเวท ให้บริการแบบครบวงจร โดยมีเจตนารมณ์ในการช่วยเหลือประชาชน รองรับจํานวนผู้ป่วยที่ยังคงมีตัวเลขที่สูงขึ้นและแบ่งเบาภาระของภาครัฐ
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า นายกรัฐมนตรีกล่าวขอบคุณภาคเอกชน ที่ร่วมกันสนับสนุนการทํางานกับภาครัฐอย่างเต็มที่ให้ประเทศไทยก้าวผ่านวิกฤติครั้งนี้ไปด้วยกันโดยเร็วที่สุด เพราะคนไทยทุกคนมีหนึ่งลมหายใจเดียวกัน ช่วยเหลือซึ่งและกัน มั่นใจว่า ด้วยศักยภาพและความสามัคคีของคนไทย จะทําให้ประเทศไทยก้าวผ่านวิกฤตครั้งนี้ไปให้ได้ และยังหวังว่าจะโรงพยาบาลสนามครบวงจรแบบนี้ครอบคลุมทุกพื้นที่ต่อไป ทั้งนี้ ระบบสาธารณสุขของไทยยังได้รับนิยมจากชาวต่างชาติ และยังติดอันดับ 6 ของโลก สะท้อนให้เห็นถึงการดําเนินงานของรัฐบาลที่มีการดําเนินการแก้ไขปัญหา COVID-19 อย่างเป็นระบบสอดคล้องกับสถานการณ์ที่เกิดขึ้นและมีการเตรียมแผนเผชิญเหตุรองรับที่เป็นไปอย่างมีประสิทธิภาพ เร่งรัดการกระจายการฉีดวัคซีนให้ได้มากที่สุด ซึ่งทุกคนยังต้องปฏิบัติตามมาตรการด้านสาธารณสุข "การป้องกันการติดเชื้อแบบครอบจักรวาล" Universal Prevention for COVID-19 และในอนาคตจะมีการเดินทางไปตรวจเยี่ยมในพื้นที่อื่นๆ ต่างจังหวัดด้วย
นายกรัฐมนตรียังกล่าวถึงสถิติรวมทั้งประเทศ มีตัวเลขสีแดง ต้องดูว่าตําบลไหน อําเภอไหน มีผู้ติดเชื้อมากที่สุด พร้อมขอบคุณเจ้าหน้าที่องค์กร ปกครอง ท้องถิ่น กทม . ที่ได้มีการติดตามควบคุมเฝ้าระวังแบบครบวงจร  รัฐบาลพร้อมทํางานแก้ไขปัญหาอย่างเต็มที่ เพื่อให้สุขภาพและเศรษฐกิจเดินหน้าไปให้ได้มากที่สุด จึงอยากชวนประชาชนทุกคนรวมกันพลิกโฉมประเทศไทย ภายหลังสถานการณ์โควิด-19 พร้อมรองรับการเกิดโรคอุบัติใหม่ที่อาจจะเกิดขึ้นในอนาคต ขจัดอุปสรรคปัญหาต่างๆที่มีอยู่ รวมทั้งกฎระเบียบต่างๆ เพื่อให้การทํางานเป็นไปด้วยความราบรื่นและขอให้ทุกคนเป็นกําลังใจซึ่งกันและกัน ยืนยันรัฐบาลไม่มีการปกปิดความจริงแต่อย่างใด ขอความร่วมมือทุกคนเผยแพร่ข้อมูลที่ถูกต้อง เป็นประโยชน์ ในการให้ความรู้กับประชาชนเพื่อจะได้ปฏิบัติตนตัวเองได้อย่างถูกต้อง
จากนั้น นายกรัฐมนตรีได้เยี่ยมชมโรงพยาบาลสนาม ICU โครงการลมหายใจเดียวกัน พร้อมเยี่ยมชมความพร้อมภายในโรงพยาบาลอีกด้วย
***************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมอุตุฯ เตือน “อากาศแปรปรวน” อุณหภูมิลดลง 2 - 6 องศาฯ
วันจันทร์ที่ 21 กุมภาพันธ์ 2565
กรมอุตุฯ เตือน “อากาศแปรปรวน” อุณหภูมิลดลง 2 - 6 องศาฯ
.....
กรมอุตุนิยมวิทยา ออกประกาศเตือน “อากาศแปรปรวนบริเวณประเทศไทยตอนบน” จากคลื่นลมฝ่ายตะวันตกจากประเทศเมียนมาที่เคลื่อนผ่านเข้าปกคลุมประเทศลาวและเวียดนามตอนบน และมีมวลอากาศเย็นจากประเทศจีนแผ่ลงมาปกคลุม ส่งผลให้มีลมใต้และลมตะวันออกเฉียงใต้พัดนําความชื้นจากทะเลจีนใต้และอ่าวไทยเข้ามาปกคลุมประเทศไทยตอนบนในวันนี้ (21 ก.พ. 65)
รัฐบาลไทย-ข่าวทำเนียบรัฐบาล-ความคืบหน้าลงทะเบียนโครงการคนละครึ่ง ระยะที่ 3 มีผู้ลงทะเบียนกว่า 26 ล้านคน
วันพฤหัสบดีที่ 17 มิถุนายน 2564
ความคืบหน้าลงทะเบียนโครงการคนละครึ่ง ระยะที่ 3 มีผู้ลงทะเบียนกว่า 26 ล้านคน
จากการเปิดลงทะเบียน 3 วันแรก มีประชาชนลงทะเบียนแล้ว 26.6 ล้านคน ประชาชนยังสามารถลงทะเบียนได้อย่างต่อเนื่องทุกวันตั้งแต่เวลา 06.00 – 22.00 น. จนกว่าจะครบ 31 ล้านคน
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าของการลงทะเบียนรับสิทธิโครงการคนละครึ่ง ระยะที่ 3 ของประชาชนว่า จากการเปิดลงทะเบียน 3 วันแรก มีประชาชนลงทะเบียนแล้วจํานวน 26.6 ล้านคน ประชาชนยังสามารถลงทะเบียนได้อย่างต่อเนื่องทุกวันตั้งแต่เวลา 06.00 – 22.00 น. จนกว่าจะครบ 31 ล้านคน โดยผู้ที่เคยรับสิทธิโครงการของรัฐสามารถลงทะเบียนได้ 2 ช่องทาง ได้แก่ ผ่านแอปพลิเคชัน “เป๋าตัง” หรือจะลงทะเบียนผ่าน www.คนละครึ่ง.com และสําหรับผู้ที่ยังไม่เคยเข้าร่วมโครงการของรัฐเลยสามารถลงทะเบียนผ่าน www.คนละครึ่ง.com
การลงทะเบียนร้านค้าคนละครึ่ง ระยะที่ 3 มีผู้ประกอบการร้านค้าใหม่ลงทะเบียนเข้าร่วมโครงการแล้วจํานวน 57,944 ราย และร้านค้าเดิมที่เคยเข้าร่วมโครงการคนละครึ่ง ระยะที่ 1 และ 2 ที่คาดว่าจะยืนยันเข้าร่วมโครงการครั้งนี้จํานวน 1.2 ล้านราย จึงขอเชิญชวนผู้ประกอบการร้านค้าที่สนใจลงทะเบียนเข้าร่วมโครงการได้อย่างต่อเนื่อง ตั้งแต่ เวลา 06.00 น. – 22.00 น. โดยผู้ที่เคยเข้าร่วมมาตรการ/โครงการอื่นของรัฐที่มีแอปพลิเคชัน “ถุงเงิน” แล้ว สามารถกดปุ่มเข้าร่วมโครงการได้ผ่านแอปพลิเคชัน “ถุงเงิน” ส่วนผู้ที่ไม่เคยเข้าร่วมมาตรการ/โครงการอื่นให้ลงทะเบียนผ่านเว็บไซต์ www.คนละครึ่ง.com หรือลงทะเบียนผ่านทางสาขา หรือจุดรับลงทะเบียนของธนาคารกรุงไทย จํากัด (มหาชน)
ทั้งนี้ ข้อมูลการลงทะเบียนของประชาชนล่าสุด ณ เวลา 9.30 น. ของวันนี้ มีประชาชนลงทะเบียนแล้วกว่า 26.7 ล้านคน
สํานักงานเศรษฐกิจการคลัง  โทร. 02 273 9020 ต่อ 3503 3516 3506 3502 3536
ธนาคารกรุงไทย จํากัด (มหาชน)  โทร. 02-111-1122
รัฐบาลไทย-ข่าวทำเนียบรัฐบาล-“ขับไม่ดื่ม ดื่มไม่ขับ” ลดเสี่ยงอุบัติเหตุช่วงสงกรานต์ แนะใช้ Family Bubble and Seal ลดเสี่ยงโควิดในครอบครัว
วันพฤหัสบดีที่ 14 เมษายน 2565
“ขับไม่ดื่ม ดื่มไม่ขับ” ลดเสี่ยงอุบัติเหตุช่วงสงกรานต์ แนะใช้ Family Bubble and Seal ลดเสี่ยงโควิดในครอบครัว
.....
กระทรวงสาธารณสุข ชี้ เทศกาลสงกรานต์มีการเดินทางมากขึ้น เพิ่มความเสี่ยงอุบัติเหตุทางถนน ทําให้บาดเจ็บและเสียชีวิตมากขึ้นได้ จึงขอให้ยึดหลัก “ขับไม่ดื่ม ดื่มไม่ขับ” เข้มมาตรการป้องกันโควิด-19 ตรวจ ATK ก่อนกลับบ้านพบญาติผู้ใหญ่ เพื่อป้องกันการแพร่กระจายเชื้อ เมื่อกลับถึงบ้านแล้วใช้มาตรการ Family bubble and seal รดน้ําขอพร รับประทานอาหาร ฉลองกันในครอบครัว หลีกเลี่ยงการออกไปสังสรรค์นอกบ้าน เพราะอาจนําเชื้อโรคกลับมาติดผู้สูงอายุในครอบครัว
.
และเน้นย้ําให้ปฏิบัติตามมาตรการ 3 ด่าน 3 ม. คือ ด่านตัวเอง ด่านครอบครัว ด่านชุมชน และ ไม่เมา สวมหมวก ใส่แมสก์ ผู้ขับขี่ยานพาหนะต้องใช้อุปกรณ์นิรภัยทุกครั้ง ช่วยป้องกันความสูญเสีย เดินทางกลับบ้านท่องเที่ยวอย่างปลอดภัย
.
พร้อมสั่งการโรงพยาบาลในสังกัดเตรียมทีมปฏิบัติการฉุกเฉินดูแลรักษาและส่งต่อ ออกตรวจตราเข้มการกระทําผิดกฎหมายควบคุมเครื่องดื่มแอลกอฮอล์ หากประชาชนพบเห็นผู้กระทําผิดกฎหมาย แจ้งได้ที่ศูนย์ร้องเรียนบุหรี่และสุรา สํานักงานคณะกรรมการควบคุมเครื่องดื่มแอลกอฮอล์ 0-2590-3342 หรือสายด่วน 1422 ตลอด 24 ชั่วโมง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ความคืบหน้าโครงการคนละครึ่ง ระยะที่ 3 และโครงการยิ่งใช้ยิ่งได้
วันศุกร์ที่ 8 ตุลาคม 2564
ความคืบหน้าโครงการคนละครึ่ง ระยะที่ 3 และโครงการยิ่งใช้ยิ่งได้
ณ วันที่ 7 ต.ค.2564 โครงการคนละครึ่งระยะที่ 3 มีผู้ใช้สิทธิสะสมจํานวน 24.76 ล้านราย โดยมียอดใช้จ่ายสะสมรวม 80,660.3 ลบ. และโครงการยิ่งใช้ยิ่งได้ มีประชาชนผู้ใช้สิทธิจํานวน 79,681 คน โดยมียอดใช้จ่ายสะสมรวมทั้งหมด 2,496 ลบ.
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากข้อมูล ณ วันที่ 7 ตุลาคม 2564 โครงการคนละครึ่ง ระยะที่ 3 มีผู้ใช้สิทธิสะสมจํานวน 24.76 ล้านราย จากผู้เข้าร่วมโครงการรวม 27.47 ล้านราย โดยมียอดการใช้จ่ายสะสมรวม 80,660.3 ล้านบาท แบ่งเป็นเงินที่ประชาชนจ่ายสะสม 41,016 ล้านบาท และรัฐร่วมจ่ายสะสม 39,644.3 ล้านบาท และโครงการยิ่งใช้ยิ่งได้ มีประชาชนผู้ใช้สิทธิจํานวน 79,681 คน จากจํานวนผู้เข้าร่วมโครงการ 497,374 ราย โดยมียอดใช้จ่ายสะสมรวมทั้งหมด 2,496 ล้านบาท โดยมีมูลค่าการใช้จ่ายสะสมที่นํามาคํานวณสิทธิ e-Voucher 1,957 ล้านบาท และคิดเป็นมูลค่าสะสม e-Voucher ทั้งสิ้นกว่า 213 ล้านบาท และมูลค่าการใช้จ่ายส่วน e-Voucher 110 ล้านบาท
นอกจากนี้ โฆษกกระทรวงการคลังได้ให้ข้อมูลเพิ่มเติมว่า ประชาชนผู้ได้รับสิทธิโครงการคนละครึ่ง ระยะที่ 3 และโครงการยิ่งใช้ยิ่งได้ (โครงการฯ) สามารถใช้สิทธิซื้ออาหารและเครื่องดื่มจากร้านอาหารและเครื่องดื่มที่เข้าร่วมโครงการฯ ผ่านผู้ให้บริการฟู้ดเดลิเวอรี่แพลตฟอร์มได้แล้วในขณะนี้ ซึ่งมีผู้ให้บริการฟู้ดเดลิเวอรี่แพลตฟอร์มที่ได้รับอนุมัติให้เข้าร่วมโครงการฯ แล้ว 2 ราย ได้แก่ Grab และ LINEMAN และมีผู้ประกอบการร้านอาหารและเครื่องดื่มในโครงการฯ สามารถขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มแล้วกว่า 54,000 ราย โดยประชาชนสามารถใช้บริการ เวลา 06.00 – 20.00 น. ของทุกวัน
ทั้งนี้ รัฐจะสนับสนุนเงินในส่วนค่าอาหารและ/หรือเครื่องดื่มเท่านั้น ไม่รวมถึงค่าจัดส่งหรือค่าใช้จ่ายอื่นใด โดยผู้ประกอบการร้านอาหารและเครื่องดื่มในโครงการฯ ที่ประสงค์จะขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มสามารถสมัครผ่านแอปพลิเคชัน “ถุงเงิน” ได้อย่างต่อเนื่อง โดยสามารถเลือกเชื่อมต่อกับผู้ให้บริการฟู้ดเดลิเวอรี่แพลตฟอร์มเพื่อขายอาหารและเครื่องดื่มตามโครงการฯ ได้เพียงรายเดียว ทั้งนี้ สามารถตรวจสอบหลักเกณฑ์และเงื่อนไขได้ที่ www.คนละครึ่ง.com และ www.ยิ่งใช้ยิ่งได้.com
สําหรับข้อมูลการใช้จ่ายสะสมผ่านฟู้ดเดลิเวอรี่แพลตฟอร์มล่าสุด (08.00 น.) ในช่วง 4 วันแรก (4 – 7 ตุลาคม 2564) โครงการคนละครึ่ง ระยะที่ 3 มีการใช้จ่ายสะสม 112.4 ล้านบาท แบ่งเป็นเงินที่ประชาชนจ่าย 57.9 ล้านบาท และรัฐร่วมจ่าย 54.5 ล้านบาท สําหรับโครงการยิ่งใช้ยิ่งได้มีการใช้จ่ายสะสม 94,703 บาท
ประชาชนสามารถใช้จ่ายในโครงการฯ ได้จนถึงวันที่ 31 ธันวาคม 2564 และประชาชนที่สนใจเข้าร่วมโครงการคนละครึ่ง ระยะที่ 3 ยังสามารถลงทะเบียนอย่างต่อเนื่องได้ตั้งแต่เวลา 06.00 – 22.00 น. ของทุกวัน จนกว่าจะครบ 28 ล้านสิทธิ ซึ่งยังมีสิทธิเหลือกว่า 4.4 แสนสิทธิ ผ่านเว็บไซต์ www.คนละครึ่ง.com หรือผ่าน g-Wallet บนแอปพลิเคชัน “เป๋าตัง” สําหรับโครงการยิ่งใช้ยิ่งได้ สามารถลงทะเบียนผ่านเว็บไซต์ www.ยิ่งใช้ยิ่งได้.com หรือผ่าน g-Wallet บนแอปพลิเคชัน “เป๋าตัง” จนกว่าจะครบ 1 ล้านสิทธิ ซึ่งยังมีสิทธิคงเหลือกว่า 5.2 แสนสิทธิ
สํานักงานเศรษฐกิจการคลัง halfhalf@fpo.go.th , spend2get@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-ครม. เคาะ ! ลดภาษีประจำปี แท็กซี่ สามล้อ มอเตอร์ไซค์วิน ลง 90% บรรเทาภาระค่าใช้จ่าย
วันอังคารที่ 16 สิงหาคม 2565
ครม. เคาะ ! ลดภาษีประจําปี แท็กซี่ สามล้อ มอเตอร์ไซค์วิน ลง 90% บรรเทาภาระค่าใช้จ่าย
.....
ที่ประชุม ครม. (16 ส.ค. 65) เห็นชอบร่างพระราชกฤษฎีกา ลดภาษีประจําปี สําหรับรถยนต์รับจ้าง รถยนต์รับจ้างสามล้อ และรถจักรยานยนต์สาธารณะ ที่ครบกําหนดเสียภาษีประจําปีระหว่างวันที่ 1 ต.ค. 65 - 30 ก.ย. 66 ลงร้อยละ 90 ของอัตราภาษีประจําปีท้าย พ.ร.บ. รถยนต์ พ.ศ. 2522 เพื่อช่วยบรรเทาความเดือดร้อนและภาระค่าใช้จ่ายของผู้ประกอบอาชีพขับรถสาธารณะ จากราคาพลังงานโลกมีการปรับตัวสูงขึ้น ดังนี้
.
-รถยนต์รับจ้าง (รถแท็กซี่)
น้ําหนักรถ 1,300 กก. เสียภาษี 68.50 บาท จากเดิม 685 บาท
น้ําหนักรถ 2,000 กก. เสียภาษี 106 บาท จากเดิม 1,060 บาท
.
-รถยนต์รับจ้างสามล้อ
น้ําหนัก 500 กก. เสียภาษี 18.50 บาท จากเดิม 185 บาท
.
-รถจักรยานยนต์สาธารณะ (อัตราภาษีจะคิดต่อคัน)
เสียภาษี 10 บาท จากเดิม 100 บาท
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 25 มิถุนายน – 1 กรกฎาคม 2564
วันศุกร์ที่ 2 กรกฎาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 25 มิถุนายน – 1 กรกฎาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 25 มิถุนายน – 1 กรกฎาคม 2564 พบการกระทําผิด จํานวน 287 คดี คิดเป็นเงินค่าปรับ 5.77 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 25 มิถุนายน – 1 กรกฎาคม 2564) พบว่ามีการกระทําผิด จํานวน 287 คดี คิดเป็นเงินค่าปรับ 5.77 ล้านบาท โดยแยกเป็น สุรา จํานวน 164 คดี ค่าปรับ 1.59 ล้านบาท ยาสูบ จํานวน 70 คดี ค่าปรับ 2.35 ล้านบาท ไพ่ จํานวน 6 คดี ค่าปรับ 0.03 ล้านบาท น้ํามันและผลิตภัณฑ์น้ํามัน จํานวน 26 คดี ค่าปรับ 0.33 ล้านบาท รถจักรยานยนต์ จํานวน 13 คดี ค่าปรับ 0.20 ล้านบาท และสินค้าอื่น ๆ จํานวน 8 คดี ค่าปรับ 1.27 ล้านบาท โดยมีของกลางแยกเป็นน้ําสุรา จํานวน 838.115 ลิตร ยาสูบ จํานวน 11,848 ซอง ไพ่ จํานวน 828 สํารับ น้ํามันและผลิตภัณฑ์น้ํามัน จํานวน 7,363.000 ลิตร รถจักรยานยนต์ จํานวน 26 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 1 กรกฎาคม 2564 พบว่ามีการกระทําผิด จํานวน 20,252 คดี คิดเป็นเงินค่าปรับ 464.44 ล้านบาท โดยแยกเป็น สุรา จํานวน 11,585 คดี ค่าปรับ 102.62 ล้านบาท ยาสูบ จํานวน 5,658 คดี ค่าปรับ 231.38 ล้านบาท ไพ่ จํานวน 433 คดี ค่าปรับ 6.75 ล้านบาท น้ํามันและผลิตภัณฑ์น้ํามัน จํานวน 993 คดี ค่าปรับ 55.25 ล้านบาท น้ําหอม จํานวน 85 คดี ค่าปรับ 3.24 ล้านบาท รถจักรยานยนต์ จํานวน 1,041 คดี ค่าปรับ จํานวน 28.28 ล้านบาท และสินค้าอื่น ๆ จํานวน 457 คดี ค่าปรับ 36.92 ล้านบาท โดยมีของกลางแยกเป็นน้ําสุรา จํานวน 1,657,314.984 ลิตร ยาสูบ จํานวน 672,180 ซอง ไพ่ จํานวน 35,287 สํารับ น้ํามันและผลิตภัณฑ์น้ํามัน จํานวน 1,584,221.000 ลิตร น้ําหอม จํานวน 121,524 ขวด รถจักรยานยนต์ จํานวน 1,845 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/668-2564-25-1-2564-34
รัฐบาลไทย-ข่าวทำเนียบรัฐบาล-รมช.ประภัตร ลงพื้นที่จังหวัดภูเก็ต ตรวจเยี่ยมท่าเทียบเรือประมงภูเก็ต
วันจันทร์ที่ 15 พฤศจิกายน 2564
รมช.ประภัตร ลงพื้นที่จังหวัดภูเก็ต ตรวจเยี่ยมท่าเทียบเรือประมงภูเก็ต
รมช.ประภัตร ลงพื้นที่จังหวัดภูเก็ต ตรวจเยี่ยมท่าเทียบเรือประมงภูเก็ต หนุนองค์การสะพานปลา พัฒนาพื้นที่ ยกระดับสู่ความเป็นมาตรฐานครบวงจร
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ พร้อมด้วยนายระพีภัทร์จันทรศรีวงศ์ รองปลัดกระทรวงเกษตรและสหกรณ์ นายกฤษ อุตตมะเวทิน รองเลขาธิการสํานักงานมาตรฐานสินค้าเกษตรและอาหารแห่งชาติ (มกอช.) ดร.ทัศนีย์ เมืองแก้ว รองเลขาธิการสํานักงานเศรษฐกิจการเกษตร และคณะข้าราชการกระทรวงเกษตรและสหกรณ์ ลงพื้นที่ตรวจเยี่ยม และมอบนโยบายให้กับสํานักงานท่าเทียบเรือประมงภูเก็ต องค์การสะพานปลา ตําบลรัษฎา อําเภอเมือง จังหวัดภูเก็ต โดยมี นายปิยพงศ์ ชูวงศ์ รองผู้ว่าราชการจังหวัดภูเก็ต นายปรีดา ยังสุขสถาพร ผู้อํานวยการองค์การสะพานปลา พร้อมหัวหน้าส่วนราชการในพื้นที่ให้การต้องรับและร่วมรับนโยบาย
สําหรับท่าเทียบเรือประมงภูเก็ตนั้น เป็นที่ดินที่อยู่ในการดูแลของกรมทรัพยากรทะเลและชายฝั่ง กระทรวงทรัพยากรธรรมชาติและสิ่งแวดล้อม มีพื้นที่ทั้งหมด 371 ไร่ เป็นพื้นที่ครอบครองใช้ประโยชน์ได้ 173 ไร่ และอยู่ระหว่างขอกันคืนพื้นที่ป่าชายเลน เพื่อนํากลับมาบํารุงรักษา พัฒนาธรรมชาติและสิ่งแวดล้อม 198 ไร่ โดยในปี 2564 ท่าเทียบเรือประมงภูเก็ตมีปริมาณสัตว์น้ําขึ้นท่า 25,490 ตัน ปริมาณเรือเข้าเทียบท่า 7,477 เที่ยว มีมูลค่าสัตว์น้ํากว่า 1,501,781,768 บาท สําหรับผลการดําเนินการในปี 2564 มีรายได้ 20,108,164.09 บาท รายจ่าย 11,879,355.06 ผลประกอบการเป็นกําไรทั้งสิ้น 8,228,809.03 บาท
ทั้งนี้ องค์การสะพานปลา กําลังมีแผนการพัฒนาท่าเทียบเรือประมงภูเก็ต โดยขณะนี้อยู่ในขั้นตอนการนําเสนอแผนเข้าสู่ที่ประชุมคณะต่างๆ โดยจะใช้พื้นที่ที่ครอบครองและใช้ประโยชน์ได้อยู่ในขณะนี้ 173 ไร่ เพื่อปรับปรุงท่าเทียบเรือให้เป็นมาตรฐานครบวงจร สร้างโรงงานผลิตน้ําจืด สร้างจุดท่องเที่ยวทางธรรมชาติ ศูนย์การเรียนรู้ทางธรรมชาติ เพื่อพัฒนาให้เป็นแหล่งท่องเที่ยวเพิ่มเติมของจังหวัดภูเก็ต และในส่วนของพื้นที่ที่อยู่ระหว่างขอกันคืน 198 ไร่นั้น จะนํากลับมาบํารุงรักษา และพัฒนาธรรมชาติป่าชาติเลนต่อไป
รัฐบาลไทย-ข่าวทำเนียบรัฐบาล-รฟท. จัดให้ขบวนรถเร็วที่168 กันตัง - กรุงเทพ เพิ่มจุดรับส่งผู้โดยสารที่สถานีบ้านกรูด เป็นการชั่วคราว
วันพฤหัสบดีที่ 2 มิถุนายน 2565
รฟท. จัดให้ขบวนรถเร็วที่168 กันตัง - กรุงเทพ  เพิ่มจุดรับส่งผู้โดยสารที่สถานีบ้านกรูด เป็นการชั่วคราว
รองรับการเดินทาง และอํานวยความสะดวกแก่ประชาชนในเส้นทางสายใต้ เริ่มตั้งแต่ 1 มิ.ย. 65
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า เพื่อเป็นการอํานวยความสะดวกรองรับการเดินทางของประชาชนและนักท่องเที่ยวในเส้นทางสายใต้ รฟท. จึงจัดให้ขบวนรถเร็วที่ 168 กันตัง - กรุงเทพ เพิ่มจุดรับส่งผู้โดยสารที่สถานีบ้านกรูด เป็นการชั่วคราว โดยขบวนรถจะเดินทางถึงสถานีบ้านกรูด เวลา 22.02 น. (จอดรับส่ง 4 นาที) และถึงสถานีกรุงเทพ เวลา 07.35 น. เริ่มให้บริการตั้งแต่วันที่ 1 มิถุนายน 2565 เป็นต้นไป
อย่างไรก็ตาม ในการให้บริการเดินรถเพิ่มเติมครั้งนี้ รฟท. ได้คํานึงถึงความสะดวกในการให้บริการประชาชน ควบคู่กับมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ตามนโยบายของกระทรวงคมนาคม และกระทรวงสาธารณสุขอย่างเคร่งครัด แม้ว่าสถานการณ์โควิดในขณะนี้จะเริ่มคลี่คลาย และภาครัฐทยอยผ่อนปรนมาตรการมากขึ้น แต่ รฟท. ยังคงให้ความสําคัญกับการกําหนดจุดคัดกรองวัดไข้ผู้โดยสารก่อนเข้าในพื้นที่สถานี การตั้งจุดบริการแอลกอฮอล์ล้างมือ การให้สวมหน้ากากอนามัยตลอดเวลาขณะอยู่บนขบวนรถ และการสแกนแอพพลิเคชัน ไทยชนะ ก่อนและหลังใช้บริการ
สําหรับผู้โดยสารที่ต้องการเดินทางในเส้นทางดังกล่าว สามารถสอบถามรายละเอียดเพิ่มเติมได้ที่ ศูนย์บริการลูกค้าสัมพันธ์ โทรศัพท์สายด่วน 1690 ตลอด 24 ชั่วโมง หรือติดตามข่าวสารต่างๆได้ทางเฟซบุ๊กแฟนเพจทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-ครม.อนุมัติงบกลางวงเงิน 1,848 ล้านบาทเป็นค่าตอบแทนและค่าจ้างผู้ปฏิบัติงานให้ราชการ สำหรับสำนักงานเขตพื้นที่การศึกษา (สพท.) และโรงเรียน
วันอังคารที่ 15 มีนาคม 2565
ครม.อนุมัติงบกลางวงเงิน 1,848 ล้านบาทเป็นค่าตอบแทนและค่าจ้างผู้ปฏิบัติงานให้ราชการ สําหรับสํานักงานเขตพื้นที่การศึกษา (สพท.) และโรงเรียน
ครม.อนุมัติงบกลางวงเงิน 1,848 ล้านบาทเป็นค่าตอบแทนและค่าจ้างผู้ปฏิบัติงานให้ราชการ สําหรับสํานักงานเขตพื้นที่การศึกษา (สพท.) และโรงเรียน เผยนายกรัฐมนตรีห่วงใยบุคลากรครูเร่งเพิ่มแรงจูงใจให้อยู่ในระบบลดเหลื่อมล้ําทางการศึกษา
วันที่ 15 มีนาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติงบประมาณรายจ่ายประจําปีงบประมาณ 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อเป็นค่าตอบแทนและค่าจ้างผู้ปฏิบัติงานให้ราชการ สําหรับสํานักงานเขตพื้นที่การศึกษา (สพท.) และโรงเรียน กรอบวงเงิน 1,848 ล้านบาท
การจัดสรรงบกลางดังกล่าว มาจากข้อสั่งการที่นายกรัฐมนตรีต้องการสร้างขวัญกําลังใจให้แก่บุคลากรทางการศึกษาทั้งธุรการโรงเรียน ครูคลังสมองและตําแหน่งอื่นๆ ไม่ให้ถูกเลิกจ้าง มีกําลังใจในการปฏิบัติหน้าที่ทั้งการสอนและสนับสนุนการสอนให้มีประสิทธิภาพ โดยเฉพาะสถานศึกษาโดยเฉพาะในพื้นที่ห่างไกล สามารถรักษาบุคลากรที่มีความเชี่ยวชาญในการปฏิบัติงานด้านเอกสาร ให้ครูไม่ต้องเจียดเวลาการสอนไปทํางานธุรการจนกระทบต่อผลสัมฤทธิ์ทางการสอน
น.ส.ไตรศุลี กล่าวว่า สําหรับความเป็นมาของการจัดสรรงบประมาณครั้งนี้ เป็นไปตามที่กระทรวงศึกษาธิการได้รายงานว่า สํานักงานคณะกรรมการการศึกษาขั้นพื้นฐาน(สพฐ.) มีความจําเป็นต้องจ้างผู้ปฏิบัติงานให้ราชการ ในปีงบประมาณ 2565 จํานวน 61,119 อัตรา 16 ตําแหน่ง เช่น ธุรการโรงเรียน ครูรายเดือนเพื่อแก้ไขปัญหาโรงเรียนขาดแคลนครูขั้นวิกฤต และครูพี่เลี้ยงเด็กพิการ ซึ่งข้อมูล ณ เดือนตุลาคม 2564 ต้องใช้งบประมาณ 8,315 ล้านบาท แต่ได้รับจัดสรรงบประมาณรายจ่ายประจําปีงบประมาณ 2565 จํานวน 5,063 ล้านบาท ซึ่งไม่เพียงพอ
ทั้งนี้ สพฐ. ได้ขอรับการจัดสรรงบกลางส่วนที่ยังขาดอีก 3,251 ล้านบาท ซึ่งนายกรัฐมนตรีได้เห็นชอบให้จัดสรรงบประมาณสนับสนุนตามที่ สพฐ. ขอมาแต่อนุมัติกรอบวงเงิน 1,848 ล้านบาท เท่าที่จําเป็นและค่าใช้จ่ายที่เกิดขึ้นจริง ซึ่งข้อมูล ณ เดือนม.ค. 2565 มีการจ้างอยู่ 58,873 อัตรา เนื่องจากมีการลาออกของลูกจ้างไปแล้ว 2,246 อัตรา
“นายกรัฐมนตรีมีความห่วงใยต่อบุคลากรทางการศึกษาจึงเห็นชอบให้มีการจัดสรรงบกลางเพื่อเป็นค่าตอบแทนและค่าจ้างตามที่กระทรวงศึกษาธิการเสนอ นายกรัฐมนตรีเห็นว่าคุณภาพชีวิตของบุคลากรทางการศึกษาจะส่งผลสําคัญต่อคุณภาพการศึกษาของนักเรียน โดยเฉพาะนักเรียนในพื้นที่ห่างไกลและทุรกันดาร จึงต้องให้ความมั่นคงเพื่อเป็นแรงจูงใจให้ครูยังอยู่ในระบบเพื่อลดความเหลื่อมล้ําทางความรู้ และการศึกษาที่จะเกิดขึ้นกับเยาวชน” น.ส.ไตรศุลี กล่าว
--------------------------